**รายงานการประชุมสภาองค์การบริหารส่วนตำบลแหลม**

**สมัยสามัญ สมัยที่ 3 ครั้งที่ 2/๒๕64**

**เมื่อวันที่ 26 สิงหาคม พ.ศ. ๒๕64**

**ณ ห้องประชุมสภาองค์การบริหารส่วนตำบลแหลม**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ- สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายจินดา คงตุก | ประธานสภาฯ | จินดา คงตุก |  |
| ๒ | นายวีระนันท์ จันทร์นุ่น | รองประธานสภาฯ | วีระนันท์ จันทร์นุ่น |  |
| ๓ | นายคำนูญ เจ้ยเปี้ยว | ส.อบต.ม.๑ | คำนูญ เจ้ยเปี้ยว |  |
| ๔ | นายมล ชุมทอง | ส.อบต.ม.๑ | - | ลาป่วย |
| ๕ | นายสมยศ ชูเมือง | ส.อบต.ม.๒ | - | ลาป่วย |
| 6 | นางสุคนธ์ รอดเมือง | ส.อบต.ม.2 | - | ลาป่วย |
| 7 | นายพิทักษ์ คงแก้ว | ส.อบต.ม.๓ | พิทักษ์ คงแก้ว |  |
| 8 | นายระบิล ขวัญสุด | ส.อบต.ม.๓ | ระบิล ขวัญสุด |  |
| 9 | นายบรรยัด แก้วมี | ส.อบต.ม.๔ | - | ลาป่วย |
| 10 | นายเทียนชัย หนูยิ้มซ้าย | ส.อบต.ม.๕ | เทียนชัย หนูยิ้มซ้าย |  |
| ๑1 | นายวีระยุทธ บัวเนี้ยว | ส.อบต.ม.๖ | วีระยุทธ บัวเนี้ยว |  |
| ๑2 | นายสังคม พลายด้วง | ส.อบต.ม.๖ | สังคม พลายด้วง |  |
| ๑3 | นายประเคียง หนูพันธ์ | ส.อบต.ม.๗ | ประเคียง หนูพันธ์ |  |
| ๑4 | นายรัตน์ คงมาก | ส.อบต.ม.๗ | รัตน์ คงมาก |  |
| ๑5 | นายเจริญ แย้มเกิด | ส.อบต.ม.๘ | เจริญ แย้มเกิด |  |
| ๑6 | นางสาววันทนา รัตนวงศ์แข | ส.อบต.ม.๙ | วันทนา รัตนวงศ์แข |  |
| ๑7 | นายอรรถพล ชุมดำ | ส.อบต.ม.๙ | อรรถพล ชุมดำ |  |
| ๑๘ | นายวิน ศิริบุญ | ส.อบต.ม.๑๐ | วิน ศิริบุญ |  |
|  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายเสทือน ถาวรนุรักษ์ | นายก อบต.แหลม | เสทือน ถาวรนุรักษ์ |  |
| ๒ | นายชม หนูพันธ์ | รองนายก อบต.แหลม | ชม หนูพันธ์ |  |
| 3 | นายธวัชชัย สองแป้น | รองนายก อบต.แหลม | ธวัชชัย สองแป้น |  |
| 4 | นายจรัล แนมไสย | เลขานุการนายก อบต.แหลม | จรัล แนมไสย |  |
| 5 | นายปรเมศวร์ ชุมทอง | เลขานุการสภาฯ (ปลัด อบต.แหลม) | ปรเมศวร์ ชุมทอง |  |
| 6 | ส.อ.นิกร เกื้อมา  | จพง.ธุรการชำนาญงาน | นิกร เกื้อมา  |  |

เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม ได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม

**เริ่มประชุมเวลา ๑๐.๐๐ น**

 ประธานสภาฯ (นายจินดา คงตุก) สวัสดีท่านสมาชิกสภาฯทุกท่าน ท่านคณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 3 ครั้งที่ 2/๒๕64 ซึ่งวันนี้เป็นการประชุมเกี่ยวกับการพิจารณาร่างข้อบัญญัติงบประมาณรายจ่ายประจำปีงบประมาณ 2565 วาระที่ 2 (ขั้นแปรญัตติ) และ3 (ขั้นลงมติ) ต่อไปผมจะเริ่มประชุมตามระเบียบวาระการประชุม

**ระเบียบวาระที่ ๑** **เรื่องที่ประธานสภาฯ แจ้งให้ที่ประชุมทราบ**

-ไม่มี-

**ระเบียบวาระที่ ๒ เรื่องรับรองรายงานการประชุมครั้งที่แล้ว**

 **2.1 รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 1/2564**

ประธานสภาฯ (นายจินดา คงตุก) ต่อไปเป็นการรับรองรายงานการประชุมสภาฯ สมัยสามัญ สมัยที่ 3 ครั้งที่ 1/2564 ซึ่งรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 1/2564 ให้ยกมือขอแก้ไขได้ครับ

มติที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 3 ครั้งที่ 1/2564

มติที่ประชุมฯ -มีมติรับรอง 13 เสียง

 ไม่รับรอง - เสียง

 งดออกเสียง 1 เสียง

**ระเบียบวาระที่ ๓ เรื่องเสนอเพื่อพิจารณา**

 **3.1 ร่างข้อบัญญัติงบประมาณรายจ่ายประจำปีงบประมาณ พ.ศ.2565 ในวาระที่ 2**

 **ขั้นแปรญัตติ**

ประธานสภาฯ (นายจินดา คงตุก) เรียนผู้เข้าร่วมการประชุมทุกท่าน สำหรับเรื่องเสนอเพื่อพิจารณา เป็นการรับร่างข้อบัญญัติงบประมาณรายจ่ายประจำปีงบประมาณ พ.ศ.2565 ในวาระที่ 2 และวาระที่ 3 ซึ่งกระผมได้ทำหนังสือขอขยายเวลาต่อนายอำเภอหัวไทร เรื่องการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 2/2564 ซึ่งหากนัดหมายภายในวันที่ 15 สิงหาคม 2564 โดยนับวันเวลาจากการประชุมในครั้งแรกแล้วไม่ได้ตามห้วงเวลาที่กำหนด ซึ่งขณะนี้นายอำเภอหัวไทร ได้อนุญาตมาเรียบร้อยแล้ว สืบเนื่องจากการประชุมการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 1/2564 วาระที่ 1 ซึ่งได้รับหลักการไปแล้ว ต่อไปจะพิจารณาในวาระที่ 2 ก่อนซึ่งจากการแต่งตั้งกรรมการแปรญัตติที่ผ่านมาได้กำหนดรอรับคำแปรญัตติระหว่างวันที่ 16 – 18 สิงหาคม 2564 เวลา 08.30 – 16.30 น. ณ ที่ทำการองค์การบริหารส่วนตำบลแหลม และคณะกรรมการได้ส่งหนังสือการประชุมของคณะกรรมการแปรญัตติ มีข้อความว่า “ตามที่สภาองค์การบริหารส่วนตำบลแหลม ได้มีมติตั้งกรรมการแปรญัตติฯ ในคราวประชุมสมัยสามัญ สมัยที่ 3 ครั้งที่ 1/2564 เพื่อพิจาณาร่างข้อบัญญัติงบประมาณรายจ่ายประจำปีงบประมาณ 2565 วาระที่ 1 ขั้นรับหลักการ ไปแล้วนั้น และในวาระที่ 2 ขั้นแปรญัตติ ซึ่งสภาฯ กำหนดให้ยื่นคำแปรญัตติ ในระหว่างวันที่ 16 สิงหาคม 2564 จนถึงวันที่ 18 สิงหาคม 2564 (เวลา 08.30 – 16.30 น.) ซึ่งสมาชิกสภาที่จะเสนอคำขอแปรญัตติแต่ปรากฏว่าไม่มีสมาชิกสภาท่านใดยื่นหนังสือคำขอแปรญัตติร่างข้อบัญญัติงบประมาณรายจ่ายประจำปีงบประมาณ 2565 แต่อย่างใด และจากการประชุมคณะกรรมการแปรญัตติในวันที่ 19 สิงหาคม พ.ศ.2564 เวลา 10.00 น. ณ ห้องประชุมสภาองค์การบริหารส่วนตำบลแหลม โดยคณะกรรมการแปรญัตติไม่มีการแก้ไขและมีมติยืนยันร่างข้อบัญญัติงบประมาณรายจ่ายประจำปีงบประมาณ 2565 ฉบับเดิม” จากที่คณะกรรมการแปรญัตติไม่มีการแก้ไขและมีมติยืนยันร่างข้อบัญญัติงบประมาณรายจ่ายประจำปีงบประมาณ 2565 ฉบับเดิม หากมีท่านใดจะอภิปรายเพิ่มเติมเกี่ยวกับร่างข้อบัญญัติงบประมาณรายจ่ายประจำปีงบประมาณ 2565 วาระที่ 2 ขั้นแปรญัตติขอเชิญเสนอได้ครับ

ที่ประชุม -ไม่มีท่านใดอภิปราย-

ประธานสภาฯ (นายจินดา คงตุก) เมื่อไม่มีสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบร่างข้อบัญญัติงบประมาณรายจ่ายประจำปี 2565 ในวาระที่ 2 โปรดยกมือขึ้นครับ

มติที่ประชุมฯ -มีมติเห็นชอบ 13 เสียง

 ไม่เห็นชอบ - เสียง

 งดออกเสียง 1 เสียง

 **3.2 การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2565 ในวาระที่ 3**

 **ขั้นลงมติ**

ประธานสภาฯ (นายจินดา คงตุก) สำหรับขั้นแปรญัตติ สภาฯ ได้เห็นชอบร่างข้อบัญญัติงบประมาณรายจ่ายประจำปี 2565 ต่อไปจะเป็นการพิจารณาในวาระที่ 3 ขั้นลงมติ กระผมขอมติที่ประชุมสมาชิกสภาท่านใดเห็นชอบร่างข้อบัญญัติงบประมาณรายจ่ายประจำปี 2565 เพื่อตราเป็นข้อบัญญัติงบประมาณรายจ่ายประจำปี 2565 ในวาระที่ 3 ขั้นลงมติ โปรดยกมือขึ้นครับ

มติที่ประชุมฯ -มีมติเห็นชอบ 13 เสียง

 ไม่เห็นชอบ - เสียง

 งดออกเสียง 1 เสียง

ประธานสภาฯ (นายจินดา คงตุก) สำหรับวาระที่ 3 ซึ่งก็มีมติเห็นชอบทั้งสามวาระ ในขั้นตอนต่อไป สภาฯ จะนำเสนอนายอำเภอหัวไทรได้พิจารณาลงนามข้อบัญญัติงบประมาณรายจ่ายประจำปี 2565 ในโอกาสต่อไป สำหรับวันนี้ก็ถือว่าการพิจารณาก็ได้เสร็จสิ้นครับ

**ระเบียบวาระที่ ๔ เรื่องอื่นๆ**

ประธานสภาฯ (นายจินดา คงตุก) ขอเรียนเชิญท่านสมาชิกฯ มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม (นายอรรถพล ชุมดำ ส.อบต. หมู่ที่ 9) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ สำหรับเรื่องการจัดทำข้อบัญญัติงบประมาณรายจ่ายประจำปี 2565 มีความครอบคลุมทุกด้านทุกแผนงาน ในส่วนงบลงทุนซึ่งเป็นงบประมาณที่ตั้งไว้ในส่วนของโครงการหมู่บ้านเพื่อทำโครงการให้กับประชาชนสำหรับโครงการในการไขแก้ปัญหาให้กับประชาชนหมู่บ้านเห็นควรตั้งไว้หมู่บ้านละ 1 โครงการในแต่ละหมู่บ้าน เช่นโครงการซ่อมแซมถนนที่ชำรุด การขุดลอกคูคลองเพื่อส่งน้ำและเพื่อแก้ไขปัญหาน้ำท่วม เป็นต้น สำหรับในช่วงการประชุมหมู่บ้านหากประชาชนในหมู่บ้านได้สอบถามเกี่ยวกับโครงการในงบลงทุนสำหรับหมู่บ้านก็ไม่สามารถให้คำตอบกับประชาชนในหมู่บ้านได้ สำหรับปัญหาในหมู่บ้านขณะนี้ได้มีปัญหาเกี่ยวกับถนนหน้าวัดท้ายโนตได้มีท่อระบายน้ำเดิมชำรุดเสียหายทำให้น้ำท่วมถนนเป็นสาเหตุให้รถมอเตอร์ไซค์ไม่สามารถสัญจรผ่านไป-มาได้ งบประมาณในการดำเนินการเรื่องนี้นั้นใช้งบประมาณจำนวนไม่มากเห็นควรดำเนินการแก้ปัญหาโดยทำร่องน้ำไปก่อนเพื่อระบายน้ำหากทำถนนใหม่อาจจะกระทบกับบ้านเรือนบริเวณใกล้เคียงได้ สำหรับเรื่องไฟฟ้าสาธารณะไฟฟ้าสำหรับส่องถนน เห็นควรย้ายเข้าไปถนนสายซอยนั้นต่างๆ นั้น การย้ายโคมไฟอาจใช้งบประมาณที่ไม่มากหากประชาชนมีความต้องการควรดำเนินการเพื่อความสะดวกในการสัญจรบนท้องถนน สำหรับการย้ายเสาไฟฟ้าบริเวณสวนนายอนนท์ พรหมสมบัติ ผู้ใหญ่บ้านหมู่ที่ 9 ก็ได้มีโครงการดังกล่าวไปแล้ว โดยให้แจ้งการไฟฟ้าส่วนภูมิภาคอำเภอหัวไทร ซึ่งได้แจ้งไปแล้วแต่ยังไม่ได้ดำเนินการ สำหรับถนนลูกรังเห็นควรซ่อมแซมไว้ก่อนเพื่อป้องกันการพังทลายในช่วงฤดูฝนเพื่อแก้ไขปัญหาในการสัญจรของประชาชนในพื้นที่ จึงเรียนมาเพื่อดำเนินการแก้ไขต่อไปครับ ขอบคุณครับ

ประธานสภาฯ (นายจินดา คงตุก) ขอขอบคุณนายอรรถพล ชุมดำ ส.อบต. หมู่ที่ 9 มากครับที่ได้แจ้งปัญหาที่เกิดขึ้นภายในหมู่บ้านเพื่อหาแนวทางในการแก้ไขในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม (นายประเคียง หนูพันธ์ ส.อบต. หมู่ที่ 7) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เกี่ยวกับถนนลาดยางที่ชำรุดเป็นหลุมบ่อหน้าบ้านนายรัตน์ คงมาก เห็นควรดำเนินการซ่อมแซมเนื่องจากเป็นหลุมขนาดใหญ่อาจจะให้ประชาชนที่สัญจรผ่านไป-มาโดยรถยนต์หรือรถจักรยานยนต์อาจได้รับอันตรายได้ ในส่วนของคลองบ้านท่าเตียนยังไม่ได้รับการขุดลอกเห็นควรดำเนินการขุดลอกเพื่อแก้ปัญหาขาดแคลนน้ำและป้องกันน้ำท่วมขังในพื้นที่จึงเรียนมาเพื่อดำเนินการด้วยครับขอบคุณครับ

ประธานสภาฯ (นายจินดา คงตุก) ขอขอบคุณนายประเคียง หนูพันธ์ ส.อบต. หมู่ที่ 7 มากครับที่ได้แจ้งปัญหาที่เกิดขึ้นภายในหมู่บ้านเพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีท่านสมาชิกท่านใดมีข้อเสนอปรึกษาหารือในเรื่องใดต่อไป ขอเรียนเชิญ นายกองค์การบริหารส่วนตำบลแหลมได้ตอบข้อซักถามและกล่าวสรุป เชิญครับ

นายกฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายเสทือน ถาวรนุรักษ์ ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 3 ครั้งที่ 2/2564 เพื่อให้ท่านสมาชิกฯ ได้ให้ความเห็นชอบร่างข้อบัญญัติงบประมาณรายจ่ายประจำปี 2565 ในวาระที่ 2 และวาระที่ 3 ซึ่งทางคณะผู้บริหารจะนำงบประมาณรายจ่ายเพื่อแก้ปัญหาให้กับพ่อแม่พี่น้องประชาชนทุกมิติทุกด้าน เพื่อให้เกิดประโยชน์สูงสุดของประชาชน ในการร่างข้อบัญญัติงบประมาณในแต่ละปี สำหรับปีนี้ก็ได้จัดทำด้วยความรอบคอบสำหรับกระผมเองก็ได้หยิบยกแผนพัฒนาตำบลนำมาสู่ร่างข้อบัญญัติฯ ต่อไปก็ได้นำเสนอเพื่อขออนุมัติจากอำเภอเพื่อประกาศใช้ในโอกาสต่อไป สำหรับโครงการในด้านโครงสร้างพื้นฐานก็มีงบประมาณที่รัฐบาลจัดสรรมาให้มีจำนวนจำกัดไม่เป็นไปตามเป้าหมายที่ได้ตั้งไว้สำหรับกระผมก็ได้ของบประมาณรายจ่ายจากหน่วยงานต่างๆเพื่อดำเนินการแก้ปัญหาให้กับประชาชนในพื้นที่ สำหรับข้อเสนอแนะเกี่ยวกับถนนคอนกรีต หรือการขุดลอกก็จะดำเนินการ การสร้างรางน้ำสำหรับโคมไฟฟ้าส่องถนนการขยายเขตไฟฟ้าก็จะดำเนินการทุกหมู่บ้านและจำเป็นต้องมีสายดับเพื่อติดตั้งโคมไฟสำหรับโคมไฟทางสายหลักเป็นของทางหลวงชนบท ในส่วนของถนนสายซอยนั้นต้องติดตั้งสายดับเพื่อติดตั้งโคมไฟ สำหรับการย้ายเสาไฟบริเวณสวนนายอนนท์ พรหมสมบัติ หมู่ที่ 9 ซึ่งต้องมีการประสานงานกับการไฟฟ้าส่วนภูมิภาคอำเภอหัวไทร เพื่อดำเนินการ สำหรับถนนคอนกรีตและถนนลาดยางที่ชำรุดเนื่องจากมีรถบรรทุกสัญจรเป็นจำนวนมาก ซึ่งถนนสายดังกล่าวเป็นความรับผิดชอบขององค์การบริหารส่วนจังหวัดนครศรีธรรมราช ในส่วนของการขุดลอกคลองบ้านท่าเตียน ก็จะประสานกรมชลประทานเพื่อดำเนินการขุดลอกต่อไป เรื่องที่น่าเป็นห่วงขณะนี้คือ เรื่องการป้องกันโรคโควิด 19 โดยขณะนี้ทางองค์การบริหารส่วนตำบลแหลมได้ดำเนินการสร้างศูนย์โควิดชุมชน (CCC) โดยดำเนินการร่วมกับโรงพยาบาลส่งเสริมสุขภาพตำบลในเขตพื้นที่ตำบลแหลม และได้ร่วมกับฝ่ายปกครอง กำนัน ผู้ใหญ่บ้าน ดำเนินการสร้างศูนย์กักตัวที่วัดโคกสูง หมู่ที่ 6 ตำบลแหลม โดยได้มีการเข้าติดตามและดูแล จำนวน 14 ครัวเรือน สำหรับกักตัวกลุ่มเสี่ยงสูงผู้ที่เข้ามากักตัวในพื้นที่ตำบลแหลม สำหรับผู้ติดเชื้อโควิด 19 ในพื้นที่ตำบลแหลม กระผมได้ติดต่อให้รักษาตัวที่โรงพยาบาลหัวไทร มีจำนวน 9 ราย รักษาหายแล้ว จำนวน 8 ราย เหลืออีก 1 ราย รักษาตัวที่โรงพยาบาลสนาม เพื่อรอกลับมารักษาตัวที่บ้าน ขณะนี้กระผมได้ลงพื้นที่เพื่อให้กำลังใจให้กับผู้ที่กักตัว โดยได้รับมอบถุงยังชีพมาจากสำนักงานกองทุนการสร้างเสริมสุขภาพ (สสส.) จำนวนหนึ่ง และจากมูลนิธิไต๋เต็กเซียงตึ่งนครศรีธรรมราช มาจำนวน 50 ถุง ซึ่งขณะนี้ได้ร่วมกับโรงพยาบาลส่งเสริมสุขภาพตำบล และฝ่ายปกครองเข้าดูแลประชาชนในพื้นที่ เช่น การฉีดพ่นยาฆ่าเชื้อในพื้นที่และจุดเสี่ยงต่างๆ และจะดำเนินการช่วยเหลือประชาชนต่อไป จึงเรียนมาเพื่อทราบครับ ขอบคุณมากครับ

ประธานสภาฯ (นายจินดา คงตุก) ขอขอบคุณท่านนายกฯ มากครับ ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุม (ไม่มีสมาชิกท่านใดอภิปราย)

ประธานสภาฯ (นายจินดา คงตุก) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.

 ลงชื่อ ปรเมศวร์ ชุมทอง ผู้บันทึกรายงานการประชุม

 ( นายปรเมศวร์ ชุมทอง)

 เลขานุการสภาองค์การบริหารส่วนตำบลแหลม

 ลงชื่อ จินดา คงตุก ผู้ตรวจรายงานการประชุม

 ( นายจินดา คงตุก )

 ประธานสภาองค์การบริหารส่วนตำบลแหลม

 ลงชื่อ สังคม พลายด้วง ประธานกรรมการตรวจรายงานการประชุม

 ( นายสังคม พลายด้วง )

 สมาชิกสภาองค์การบริหารส่วนตำบลแหลม หมู่ที่ ๖

 ลงชื่อ อรรถพล ชุมดำ กรรมการตรวจรายงานการประชุม

 ( นายอรรถพล ชุมดำ )

 สมาชิกสภาองค์การบริหารส่วนตำบลแหลม หมู่ที่ ๙

 ลงชื่อ เทียนชัย หนูยิ้มซ้าย เลขานุการกรรมการตรวจรายงานการประชุม

 ( นายเทียนชัย หนูยิ้มซ้าย )

 สมาชิกสภาองค์การบริหารส่วนตำบลแหลม หมู่ที่ ๕

สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่.... ครั้งที่........ ประจำปี พ.ศ...............

เมื่อวันที่.........เดือน.........................พ.ศ.......................